เป็นไข้มีอาการ​ ร้อนใน ปวดตามเนื้อตามตัว ปวดหัว วินหัว กินข้าวไม่อร่อย ขมปาก มีน้ำมูก​ ตัวร้อน​ ไม่ทราบว่าเป็นไข้อะไร
สวัสดีค่ะ อาการไข้ มีน้ำมูก อาจเกิดจาก1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่บริเวณลำคอ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน อาจมีอาการเด่นคือปวดเมื่อยตามตัวได้มาก4 ไซนัสอักเสบ อาจมีน้ำมูกข้นเขียว ปวดตามใบหน้า5 ไข้เลือดออก แต่มักไม่ค่อยมีน้ำมูกเยอะร่วมด้วยการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจามควรไปพบแพทย์เมื่อ ไข้สูงมาก รับประทานอาหารได้น้อย อ่อนเพลียมาก ไอมากจนหอบเหนื่อย หรือถ้าตอนนี้รู้สึกว่าเป็นมากและไม่สบายใจว่าจะเป็นไข้จากอะไร สามารถไปตรวจได้เลยค่ะ